钦定古今图书集成/理学汇编/文学典/第151卷 > 郡务稍简因得整比旧诗并连缀焚削封章繁
## 钦定古今图书集成/理学汇编/文学典/第151卷 > 郡务稍简因得整比旧诗并连缀焚削封章繁

《委箧笥，仅逾百轴。偶成自叹，因寄乐天》

元稹

近来章奏小年诗，一种成空尽可悲。书得眼昏朱似
碧，用来心破发如丝。催身易老缘多事，报主深恩在
几时。天遣两家无嗣子，欲将文集与他谁。

魏文帝《典论论》文：“奏议宜雅，书论宜理。”

晋陆机《文赋》，“奏平彻以闲雅。”

梁简文帝《拜皇太子谢表》：“方将问安寝门，视膳天幄，
察陈奏之章，示严警之书。”

沈约《梁武帝集序》：“虽密奏忠规，遗槁必削；而国谟藩
政，存者犹多。”

唐上官仪《劝封禅表》“采公卿之嘉议，览搢绅之谠辞。”
张𬸦奏，“曳裾紫禁，伏奏青规。助朝廷之光辉，赞明时
之喉舌。”

苏颋《授齐澣紫微舍人制》：“左曹駮议，常接于双游；右
掖词言，伫光于”五字。

又《授郑繇监察御史制》：“谏臣谠议，久列瑶池；御史直
绳，宜迁石室。”

陆贽《翰苑集序》：“其关于时政，昭然与金石不朽者，惟
制诰、奏议乎。”

李商隐《祭薛郎中文》：“伏奏多可，分曹著绩。”

温庭筠《上学士舍人启》：“暗达明心，潜申谠议宋苏辙《李清臣知河阳制》：“博学洽闻，蚤与直言之对；
高文密议，中陪禁苑之游。”

元王之纲草《王磐赠官制》，“明斥权奸，露奏重紫微之
柄。”

李槃、《刘秉忠赠谥制》，剀切数百奏，各中其理。

《唐乔知之诗》：“墨草尚书奏，衣飘侍御香。”

宋璟诗：“四时宗伯叙，六议宰臣铺。”

张九龄诗：“清规留草议，故事在封章。”

《苏颋诗》：“愿以封书奏，回銮禅肃然。”

储光羲诗：“夜闻特简立，朝看伏奏归。”

《杜甫入奏行》。此行入奏计未小，密奉圣旨恩应殊
又奏《汉中王诗》。“从容草奏罢，宿昔奉清樽。”〈又〉衣冠是
日朝天子，草奏何时入帝乡。

权德舆诗：“抡才超粉署，駮议在黄枢。”

孟郊《酬李侍御诗》：“未觉衾枕倦，久为章奏婴。”

刘禹锡诗：“网罗三面解，章奏九重通。”

元稹诗：“拾遗天子前，密奏昇平议。”

李商隐诗：“三官笺奏附金龙。”

陆龟蒙诗：“淮王笺奏入班书。”

吴融《和皮博士诗》：“精诚有为天应感，章奏无私鬼怕
闻。”

《方千诗》：“密奏无非经济术，从容几刻在炉烟。”

宋王禹偁《怀贤》诗：“魏公在贤垣，上疏论得失七事，若
丹青词，切痛入骨。”〈魏公桑维翰也〉

范成大诗：“明当复露奏，矢日临幽遐。”

元马祖常诗：“嗔人书奏三千牍，劝客歌诗十二时。”
明张以宁《送馆朝宪使之淮西》诗：“剀切三千牍，飞扬
四十春。”

《袁宏道》诗：“皂囊久积言官奏，分付金珰取次行。”

《史记萧相国世家》：“上罢布军归，民道遮行，上书言相
国贱彊买民田宅数千万。上至，相国谒，上笑曰：‘夫相
国乃利民，民所上书，皆以与相国，曰：‘君自谢民’’。”
褚先生《补史记滑稽传》：“东方朔初入长安，至公车上
书，凡用三千奏牍。公车令两人共持，举其书仅然能
胜之。人主从上方读之，辄乙其处，读之二月乃尽。诏
拜以”为郎。

《史记主父偃传》：“孝武元光元年，西入关，见卫将军。卫
将军数言上，上不召，资用乏，留久，诸公宾客多厌之，
乃上书阙下，朝奏，暮召入见，所言九事，其八事为律
令。是时赵人徐乐、齐人严安俱上书言世务，各一事。
书奏天子，天子召见三人，谓曰：‘公等皆安在，何相见
之晚也’。于是上乃拜主父偃、徐乐、严安为郎中，数见”
上疏言事。

《邹阳传》：“邹阳者，齐人也。游于梁，与故吴人庄忌夫子、
淮阴枚生之徒交，上书而介于羊胜、公孙诡之间。胜
等嫉邹阳，恶之梁孝王。孝王怒，下之吏，将欲杀之。邹
阳客游以谗见禽，恐死而负累，乃从狱中上书。书奏
梁孝王，孝王使人出之，卒为上客。”

《万石君石奋传》：“奋子建为郎中令，书奏事，事下，建读
之曰：‘书马者与尾当五，今迺四不足一，上谴死矣。甚
惶恐。其为谨慎，虽他皆如是’。”

《汉书赵充国传》：“充国字翁孙，奏每上辄下公卿议臣。
初是充国计者什三，中什五，最后什八。”

《陈汤传》：“汤字子公，少好书，博达善属文。大将军凤奏
以为从事中郎，莫府事壹决于汤。汤明法令，善因事
为势，纳说多从，常受人金钱，作章奏，卒以此败。”
《魏相传》：“相因平恩侯许伯奏封事，故事诸上书者皆
为二封，署其一曰副，领尚书者先发副封，所言不善，
屏去不奏。相复因许伯白去副封，以防壅蔽。宣帝善
之，诏”相、给事中，皆从其议。相好观故事及便宜章奏，
以为古今异制，方今务在奉行故事而已。数条汉兴
已来国家便宜行事，及贤臣贾谊、晁错、董仲舒等所
言，奏请施行之。

《孔光传》：“光典枢机十馀年，守法度，修故事。上有所问，
据经法，以心所安而对，不希指苟合。如或不从，不敢
强谏争，以是久而安。时有所言，辄削草槁，以为章主
之过。”

《何武传》：“武迁扬州刺史，所举奏二千石长吏，必先露
章，服罪者为亏除免之而已。不服，极法奏之，抵罪或
至死。”

《王莽传》：张竦为刘嘉草奏，称莽功德。莽封嘉为师礼
侯，竦为淑德侯。长安语曰：“欲求封，过张伯松，力战斗，
不如巧为奏《师丹传》：丹为大司空，会有上书言：古者以龟贝为货，
今以钱易之，民以故贫，宜可改币。上以问丹，丹对言
可改。章下有司议，皆以为行钱以来久，难卒变易。丹
老人，忘其前语，复从公卿议。又丹使吏书奏，吏私写
其草，丁傅子弟闻之，使人上书告丹上封事，行道人
遍持其书。上以问将军，中朝臣，皆对曰：“忠臣不显谏，
大臣奏事不宜漏泄，令吏民传写，流闻四方。臣不密
则失身，宜下廷尉治。”事下廷尉，廷尉劾丹大不敬，事
未决。给事中博士申咸、炔钦上书言“丹经行无比，自
近世大臣若丹者少发愤懑，奏封事，不及深思远虑，
使主簿书，漏泄之过不在丹。以此贬黜，恐不厌众心。”
尚书劾咸钦幸得以儒官选，擢备腹心，上所折中定
疑，知丹社稷重臣，议罪处罚，国之所慎。咸钦初传《经
义》，以为当治事以暴列，乃复上书妄称誉丹，前后相
违，不敬。上贬咸钦秩各二等，遂策免丹。

《后汉书班彪传》：“彪避地河西，河西大将军窦融以为
从事，深敬待之，接以师友之道。彪乃为融画策事汉，
总河西以拒隗嚣。及融征还京师，光武问曰：‘所上章
奏，谁与参之’？融对曰：‘皆从事班彪所为’。”帝雅闻彪材，
因召入见，举司隶茂才。

《侯霸传》：“霸明习故事，收录遗文，条奏前世善政法度
有益于时者，皆施行之。”

《马援传》：“初援在陇西，上书言宜如旧铸五铢钱。事下
三府，三府奏以为未可许，事遂寝。及援还，从公府求
得前奏难十馀条，乃随牒解释，更具表言。帝从之，天
下赖其便。”

《东平宪王苍传》：“肃宗建初八年正月，苍薨，诏告中傅
封上苍自建武以来章奏及所作书记赋颂七言别
字歌诗，并集览焉。”

《樊宏传》：“宏字靡卿，拜光禄大夫，位特进，次三公。所上
便宜及言得失，辄手自书写，毁削草本。”

《顺帝纪》：“初令郡国举孝廉，诸生通章句，文吏能笺奏，
乃得应选。”

《葛龚传》注：“龚善为文奏，或有请龚奏以干人者，龚为
作之。其人写之，忘自载其名，因并写龚名以进之。故
时人为之语曰：‘作奏虽工，宜去葛龚’。”

《任隗传》：“隗拜司空时窦宪击匈奴，国用劳费，隗奏议
征宪还，前后十上，独与司徒袁安同心毕力，持重处
正，鲠言直议，无所回隐。”

《应奉传》：“奉子劭，字仲远，少笃学，博览多闻，中平六年，
拜太山太守，凡为《駮议》三十篇。”

《蔡邕传》：“邕上封事，条宜所施行七事。诏问曰：邕经学
深奥，故密特稽问，宜披露失得，指陈政要，勿有依违，
自生疑讳。具对经术，以皂囊封上。”

《东观汉记》：“永平七年，宋均征为尚书令，忠正直言，数
纳策谋，每駮议，未尝不合上意。”

《三国魏志荀彧传》注：《彧别传》曰：“彧自为尚书令，常以
书陈事，临薨，皆焚毁之，故奇策密谋不得尽闻也。”
《陈群传》注：“群前后数密陈得失，每上封事，辄削其草，
时人及其子弟莫能知也。论者或讥群居位拱默。正
始中，诏撰群臣上书，以为名臣奏议。朝士乃见群谏
事，皆叹息焉。”

《三国典略》：“王粲才既高辨，锺繇、王朗等虽名为魏卿
相，于朝廷奏议皆阁笔，不能措手。”

《晋书何曾传》：“嘉平中，曾为司隶校尉，抚军校事尹模
凭宠作威，奸利盈积，朝野畏惮，莫敢言者。曾奏劾之，
朝廷称焉。”

《羊祜传》：“祜历职二朝，任典枢要。嘉谋谠议，皆焚其草，
故世莫闻。”

《敬王恬传》：恬字元愉，累迁散骑常侍，黄门郎，御史中
丞。值海西废，简文帝登祚，未解严，大司马桓温屯中
堂，吹警角，恬奏劾温大不敬，请科罪。温视奏叹曰：“此
儿乃敢弹我，真可畏也。”

《谢安传》：桓温尝以安所作《简文帝谥议》以示坐宾曰：
“此谢安石碎金也。”

《刘隗传》：“南中郎将王含以族彊显贵，骄傲自恣，一请
参佐及守长二十许人，多取非其才。隗劾奏文致甚
苦。事虽被寝，王氏深忌嫉之。”隗之弹奏，不畏彊御，多
此类也。

《王氏类苑》：“傅元天性峻急，每有奏劾，或值日暮，捧白
简不寐待旦。于是贵游慑伏，台阁生风云。”

《梁书任昉传》：“昉雅善属文，尤长载笔，才思无穷，当世
王公表奏，莫不请焉。昉起草即成，不加点窜。”

《徐勉传》：“勉自小选参掌衡石，甚得士心。禁省中事，未
尝漏泄，每有表奏，辄焚槁草。”

《齐书顾欢传》：“欢卒，世祖诏欢诸子撰欢文议三十卷。”
《徐陵传》：“陵为御史中丞，时安成王顼为司空，以帝弟
之尊，权倾朝野。直兵鲍僧叡假王威风，抑塞辞讼，大
臣莫敢言，陵乃奏弹之。文帝见陵服章严肃，若不可
犯，为敛容正坐，陵进读奏状。时安成王殿上侍立，仰
视文帝，流汗失色，陵遣殿中郎引王下殿，自是朝廷肃然。”

《北齐书魏收传》：“皇建元年，除兼侍中、右光禄大夫，仍
仪同监史。时诏议二王三恪，收执王肃、杜预，义以元
司马氏为二王通曹，备三恪。诏诸礼学之官，皆执郑
元五代之议。孝昭后姓，元议恪，不欲广及，故议从收。”
《太平御览》：“齐主命立三恪，朝士议之。太子少傅魏收
为议，众皆同之。吏部侍郎崔瞻以父与收有隙，乃别”
立议。收读瞻议毕，笑而不答。瞻曰：“瞻议若是，须赞所
长；瞻议若非，须告所短。何容读国士议文，直如此冷
笑？”收惭而竟无言。

魏收尝在议曹，与诸博士引据《汉书》论宗庙事，博士
笑之。收便忿，取《韦元成传》抵之而起。博士夜共披寻，
迟明来谢曰：“不谓元成如此学也。”

《隋书李德林传》：德林以羸病属疾，请急罢归。魏收与
阳休之论《齐书》起元事，敕集百司会议。收与德林书
曰：“前者议文，总诸事意，小如混漫，难可领解。今便随
事条列，幸为留怀，细加推逐。凡言或者皆是敌人之
议，既闻人说，因而探论耳。”德林复书曰：“即位之元，《春
秋》常义。谨按鲁君息姑不称即位，亦有元年，非独即”
位得称元年也。议云：“终受之元，《尚书》之古典。”谨按《大
传》，周公摄政，一年救乱，二年伐殷，三年践奄，四年建
侯卫，五年营成周，六年制礼作乐，七年致政成王。论
者或以舜禹受终，是为天子。然则周公以臣礼而死，
此亦称元，非独受终为帝也。蒙示议文，扶病省览，荒
情迷识，暂得发蒙。当世君子，必无横议，唯应阁笔赞
成而已。辄谓前二条有益于议，仰见议中不录，谨以
写呈。